लुधियाना. यात्रियों की सुविधा को देखते हुए रेलवे स्टेशन पर ई-ट्रांजेक्शंस के लिए जल्द ही स्वाइप मशीनें लगाई जा रही हैं। इससे रेलवे स्टेशन पर आने-जाने वाले यात्री आसानी से टिकट ले सकेंगे। यात्रियों की सुविधा को देखते हुए रेल डिपार्टमेंट की तरफ से इन मशीनों को रिजर्वेशन सेंटर, करंट टिकट काउंटर के अलावा पार्सल डिपार्टमेंट में भी लगाया जा रहा है।
पहले चरण में डिपार्टमेंट की तरफ से 15 मशीनें लगाई जा रही हैं। डिपार्टमेंट की तरफ से इन मशीनों को रिजर्वेशन करंट टिकट काउंटरों के लिए अलॉट कर दिया गया है। सोमवार को इन मशीनों को चालू कर दिया जाएगा। इसके लिए रिजर्वेशन सेंटर पर व करंट टिकट काउंटरों पर 7-7 व पार्सल डिपार्टमेंट में एक मशीन लगाई जाएगी। इसके बाद ढंडारी रेलवे स्टेशन पर भी यात्रियों को यह सुविधा दी जाएगी। ई-ट्रांजेक्शन के साथ-साथ इससे यात्रियों और काउंटर पर काम करने वाले लोगों के समय की भी बचत होगी। उसके बाद डिपार्टमेंट की तरफ से कॉमर्शियल डिपार्टमेंट्स में भी यह सुविधा दी जाएगी।
गौरतलब है कि नोटबंदी के बाद यात्रियों को पेश आ रही समस्या को देखते हुए कैशलेस पॉलिसी के तहत ही डिपार्टमेंट की तरफ से यात्रियों की सुविधा के लिए अहम कदम उठाए जा रहे हैं। इसके अलावा नॉन फेयर रेवेन्यू को लेकर भी नीतियां बनाई जा रही हैं। जिसमें एटीएम, कैटरिंग पॉलिसी भी शामिल है।
hin_Deva hin_Deva hin_Deva